આ સમારોહમાં જિલ્લાના કોંગ્રેસના આગેવાનો, ધારાસભ્યો તેમજ પ્રદેશના કોંગી આગેવાનો પણ ઉપÂસ્થત રહ્યા હતા. પટેલોને બીજી ટર્મ માટે પ્રમુખપદ આપવાની બાહેધરીનો છેદ ઉડાડતા પટેલોને મળેલી લોલીપોપથી નારાજગી સ્પષ્ટ વર્તાતી હતી અને આ ઉપરાંત માહિતગાર વર્તુળોના જણાવ્યા પ્રમાણે આગામી દિવસોમાં કારોબારી ચેરમેનની ખાલી પડતી જગ્યા પર પણ પટેલોને લોલીપોપ આપવાનું અગાઉથી પ્રમુખ વખતે જ નકકી થઈ ગયું હોવાથી વધુ એકવાર પટેલોની બાદબાકી થવાની છે. કહેનારે ત્યાં સુધી માહિતી આપી હતી કે જિલ્લા કોંગ્રેસની પ્રમુખની સૂર્યસિંહ ડાભીની શીટ ખાલી થતાં હાલના કારોબારી ચેરમેન અરવિંદસિંહ સોલંકીને બેસાડવાનું પણ આંતરિક જુથબંધીમાં નકકી થઈ ગયું છે. જેના કારણે જિલ્લા પંચાયતમાં સત્તા ટકાવી રાખવાના સમાધાનમાં પટેલોની સદંતર બાદબાકી હજુ પણ થવાની છે.